cyanic-selkie/wikianc huggingface dataset:
Hut-nesu
Hut-nesun nimi tarkoittaa ”Kuninkaan kaupunkia”. Sen kreikankielistä nimeä ei tunneta. Joskus nimeksi annetaan Kynopolis, mutta tässä voi olla sekaannusta läheiseen Kynopoliihin. Joskus kaupunki mainitaan kuuluneeksi Ankyropoliteen nomokseen ja jopa sen pääkaupunkina.
Luettelo Pohjois-Irlannin asutuskeskuksista
Luettelo Pohjois-Irlannin 50 suurimmasta asutuskeskuksesta väkiluvun mukaan. Kaupunkinimitystä käyttävät paikat näkyvät lihavoituina.
Louis-Ferdinand Céline
Céline valmistui lääkäriksi vuonna 1924 ja matkusti laajalti Kansainliiton tehtävissä. Vuonna 1928 hän avasi klinikan Pariisin esikaupunkialueella ja kirjoitti vapaa-aikanaan. Célinen vuonna 1932 ilmestynyt esikoisteos Niin kauas kuin yötä riittää (Voyage au bout de la nuit) oli samalla hänen kirjallinen läpimurtonsa. Osittain omaelämäkerrallinen romaani rikkoi useita kirjallisia konventioita viljellessään muun muassa slangia ja räävittömyyksiä, eikä sitä voi asettaa mihinkään aikansa kirjalliseen tyylisuuntaukseen. Teoksen yleinen sävy on melko synkkä, nihilistinen ja pessimistinen, joskin monet näkivät siinä myös paljon huumoria – seikka, joka lähinnä raivostutti Célineä.
Everett K. Ross
Everett Kenneth Ross on fiktiivinen hahmo Marvel Comicsin sarjakuvissa, joka toimii Mustan Pantterin liittolaisena. Hahmo teki ensiesiintymisensä Ka-Zar -lehden neljännen sarjan numerossa 17 (syyskuu 1998).
Siegfried Lenz
Lenz kutsuttiin 1943 Kriegsmarinen palvelukseen, mutta hän loikkasi Tanskaan ja jäi 1945 lyhyeksi ajaksi sotavangiksi Schleswig-Holsteiniin. Hän opiskeli filosofiaa, englantia ja kirjallisuudenhistoriaa Hampurin yliopistossa ja työskenteli opintojen ohessa toimittajana Die Weltissä. Hän jättäytyi 1951 päätoimiseksi kirjailijaksi.
Lenz on myöhemmin paljastanut olleensa innokas Hitler-Junge ja tajunneensa vasta sodan aikana, mistä oli kysymys. Hän piti kirjoittamista moraalisena velvollisuutenaan, mutta hänet sai kirjoittamaan myös syyllisyys siitä, että juuri hän jäi henkiin. Monikerroksissa tarinoissa on usein keskeisenä totuuden hetki, jolloin päähenkilön elämä muuttuu tai hän näkee olemassaolon dilemman.
Operaatio Uppsala
Operaatio
Rajan ylittäminen oli hankalaa ja jos se onnistui, oli vaarana neuvostoliittolaiset rajavartijat. Tulitaisteluilta ei vältytty. Muun muassa Arvo A. Juvonen joutui tulitaisteluun kahden neuvostoliittolaisen rajavartijan kanssa. Myöhemmin samalla retkellä hän myös ampui erästä rajavartijaa. Tiedusteluretkillä katosi yksi henkilö, Heikki Määttänen, toukokuussa 1950 eikä hänen kohtalostaan tiedetä vieläkään, vaikka hänestä tiedusteltiin myös FBI:ltä. Lisäksi Onni Saukkonen kuoli 13.9.1953 Kajaanin maalaiskunnassa epäselväksi jääneessä yliajossa.
Silosarvikala
Alkuperä
Silosarvikala on kotoisin Indopasifiselta merialueelta. Se viihtyy riuttojen läheisyydessä, mutta tarvitsee paljon vapaata uintitilaa.
Pascal Groß
Groß on edustanut kotimaassaan Hoffenheimia, Karlsruhea ja Ingolstadtia. Maan pääsarjassa Bundesliigassa hän on pelannut pääasiassa Ingolstadtin joukkueessa 70 ottelua ja tehnyt niissä kuusi maalia.
Sirenia
Sirenian naissolisti Henriette Bordvik ilmoitti 13. syyskuuta 2005 lähtevänsä yhtyeestä. Hänen tilalleen tuli 10. huhtikuuta 2006 Monika Pedersen, joka puolestaan erosi yhtyeestä 6. marraskuuta 2007. Pedersen kertoi eronneensa musiikillisten erimielisyyksien takia. Uudeksi laulajaksi hänen tilalleen tuli espanjalainen Ailyn.
Good Girls Don’t...
Kokoonpano
Peer Günt
Muut
Meksikon jääkiekkomaajoukkue
Meksikon jääkiekkomaajoukkue edustaa Meksikoa kansainvälisissä jääkiekkoturnauksissa. Maa on liittynyt Kansainvälisen jääkiekkoliiton IIHF:n jäseneksi vuonna 1985. Vuonna 2021 maassa oli 18 jäähallia ja yli 800 rekisteröitynyttä miesjääkiekkoilijaa.
Alan Hovhaness
Elämä
Hovhanessin syntymänimi oli Alan Vaness Chakmakjian. Pian äitinsä kuoltua 3. lokakuuta 1930 hän otti käyttöön isoisänsä nimen Hovaness, jonka hän muutti myöhemmin muotoon Hovhaness. Hän aloitti säveltämisen noin 4-vuotiaana ja sai jo varhain musiikillisia vaikutteita armenialaisista sukujuuristaan. Hän oli musiikin lisäksi kiinnostunut astronomiasta.
Multimedia Fusion
Laajennusten ohjelmointi
Multimedia Fusion -ohjelmaan, kuten sen edeltäjiin TGF ja CNC, voidaan ohjelmoida laajennuksia (Extensions) käyttäen C++ -kieltä. Laajennukset ovat moduuleja, jotka lisäävät ohjelmaan uusia ominaisuuksia. Internetissä on useita sivustoja, jotka ovat omistautuneet pelkästään MMF-laajennusten listaukseen. Useat kymmenet ohjelmoijat ovat merkittävästi kohottaneet Multimedia Fusion -ohjelman voimaa julkaistessaan siihen laajennuksia. Laajennukset ovat yksi MMF:n kantavista voimista.
Eino Santanen
Santanen on julkaissut novellikokoelman ja viisi runokokoelmaa. Hän on myös toimittanut Uusi ääni -runoantologian Saila Susiluodon kanssa sekä Runouden vuosikirja 2006 – MotMotin Aki Salmelan kanssa. Lisäksi hänen runojaan on julkaistu Oscar Rossin ja Tiia Strandénin toimittamassa antologiassa Tämä ei ole fiktiota – 18 pohjoismaista nykyrunoilijaa (Teos, 2007).
BAP Carvajal (FM-51)
Palvelus
Aluksen lentokantta laajennettiin, jotta mahdollistettaisiin ASH-3D Sea King -helikoptereiden laskeutuminen alukselle. Hangaari on kuitenkin edelleen liian pieni suuremmalle helikopterille.
Arto Kuuluvainen
Etenkin suomalaisten urheiluseurojen talouteen keskittynyt Urheiluseurojen Sisäpiirissä -Tarinat tunteen takana -teos ylitti vuonna 2017 useaan otteeseen valtakunnallisen uutiskynnyksen.
Monica Musonda
BBC valitsi Musondan vuonna 2022 sadan vaikutusvaltaisen ja innostavan naisen listalle 100 Women.
Daveigh Chase
Ura
Vuonna 2001 Chase ääninäytteli japanilaista kymmenvuotiasta tyttöä Henkien kätkemä -elokuvassa, joka dubattiin japanista englanniksi.
Heckler & Koch G3
G3 valittiin vuonna 1959 Saksan Bundeswehrin palvelusaseeksi korvaamaan aiempi G1-kivääri. Nykyään se on enimmäkseen korvattu H&K G36:lla. G3 on ollut yli 50 maan palveluskiväärinä 2000-luvulle asti. Sitä on valmistettu lisenssillä useissa maissa monina eri malleina.
Florin Andone
Andone on pelannut nuoresta saakka Espanjassa. Maan pääsarjassa hän on pelannut neljän kauden aikana Córdoban, Deportivo La Coruñan ja Cádizin joukkueissa yhteensä 91 ottelua ja tehnyt niissä 23 maalia. Kesällä 2018 hän siirtyi englantilaisseura Brighton & Hove Albioniin ja teki ensimmäisellä kaudellaan Valioliigassa kolme maalia 23 ottelussa. Toisella kaudella hän teki kauden ensimmäisessä ottelussa maalin Brightonin voittaessa Watfordin 0–3 mutta siirtyi kolmen ottelun jälkeen loppukaudeksi lainalle turkkilaiseen Galatasarayhin. Hän pelasi Turkin Superliigassa yhdeksän ottelua loukkaantumisten pitäessä hänet pitkään sivussa marras-helmikuussa ja kesä-heinäkuussa. Ainoat kaksi maaliaan Turkin liigassa hän teki lokakuussa voitokkaassa kotiottelussa Sivassporia vastaan. Mestarien liigassa hän pelasi kolme ottelua. Kaudella 2020–2021 Andone oli loukkaantumisen vuoksi poissa kentiltä eikä pelannut Brightonin edustusjoukkueessa yhtään ottelua. Kauden 2021–2022 hän pelasi lainalla Espanjan Primera Divisiónissa Cádizin joukkueessa. Hän pelasi viisi liigaottelua ja neljä Espanjan cupin ottelua ja teki jälkimmäisissä maalin Albacetea vastaan.
Muzzy in Gondoland
Tarina
Gondoland-nimisessä kuningaskunnassa kuningasperheen tytär Sylvia on rakastunut kuningaskunnan puutarhuriin Bobiin. Kuninkaan luottomies Corvax tavoittelee myös Sylviaa.
Mare Crisium
Tutkimus
Harrastajalle Mare Crisium sekä Mare Orientale osoittavat hyvin Kuun libraation.
Kansainvälisten taidehuutokauppojen 10 hintavinta teosta vuosittain
Huutokauppaa ja välitysmyyntiä
Suurin osa luettelon teoksista on maalauksia, mutta mukana on myös Rafaelin piirustukset Muusan pää (noin 1490) ja Apostolin pää (noin 1519-20), sekä Alberto Giacomettin Grande tête mince (1954) ja L’homme qui marche I (1960), sekä Constantin Brâncușin Madame L.R. (1915) , jotka ovat veistoksia.
Algebrallinen topologia
Algebrallisten invarianttien teoria
Algebrallisten invarianttien teorian tavoitteena on kategorisoida tai luokitella topologisia avaruuksia. Aiheesta käytettiin ennen nimeä kombinatorinen topologia viitaten siihen, kuinka avaruus rakentuu yksinkertaisemmista avaruuksista (nykyään tähän rakentamiseen käytetty standardityökalu on CW-kompleksi). Algebrallisen topologian perusmenetelmä on tutkia avaruuksia algebrallisten invarianttien avulla. Invarianttien ideana on liittää topologiseen avaruuteen jollain menetelmällä ryhmä ja tutkia näin saadun ryhmän ominaisuuksia.
Yleisimmin käytettyjä ryhmiä algebrallisessa topologiassa ovat perusryhmä ja yleisemmin homotopiaryhmät, joita käytetään homotopiateoriassa, sekä homologia- ja kohomologiaryhmät. Topologisen avaruuden perusryhmä antaa perustietoa kyseisestä avaruudesta, mutta se ei ole useinkaan Abelin ryhmä, joten sen käyttäminen voi olla hankalaa.
Danny van Poppel
Van Poppel saavutti ensimmäisen etappivoittonsa suuressa ympäriajossa Espanjan ympäriajon 12. etapilla 2015.
Betolar
Betolar on listattu Nasdaq First North Growth Market Finland -markkinapaikalle ja yrityksen kotipaikka on Kannonkoskella.
Historia
Betolarilla oli vuoden 2022 lopussa 61 työntekijää, jotka edustavat 14 eri kansallisuutta. Toteutetut rekrytoinnit sijoittuivat erityisesti kaupallisen osaamisen vahvistamiseen, tutkimus- ja tuotekehitykseen sekä toimitusketjujen rakentamiseen. Toimitusjohtajana aloitti 1.11.2022 Exel Compositesin entinen toimitusjohtaja Riku Kytömäki.
Strategia ja markkinatilanne
Seossementin haasteena kuitenkin on, että sementtiklinkkeriä voidaan korvata masuunikuonalla vain tiettyyn pisteeseen asti. Kasvava kuonapitoisuus vaikuttaa heikentävästi betonin käyttöominaisuuksiin, kuten betonin sitoutumis- ja lujuudenkehitysnopeuteen, mikä rajoittaa seossementtien sovellettavuutta. Tämä luo tarpeen Betolarin ratkaisuille, jotka mahdollistavat sivuvirtojen tehokkaan hyödyntämisen sementtibetonia vastaavin ominaisuuksin.
Ajo Motorsport
125 cc / Moto3 -aikakausi
Tallin ensimmäinen kilpailu MM-sarjassa oli kaudella 2001 Sachsenringilla, jossa Mika Kallio osallistui kilpailuun villillä kortilla. Talli osallistui Kallion kanssa myös Valencian kilpailuun samana vuonna. Tallin pyörien nimi oli Honda, vaikka niissä oli tallin omat moottorit.
Can Hasan
Can Hasan oli kivi-kuparikautinen kylä varhaisen maanviljelyn kaudella nykyisessä Turkissa.
Irlannin rannikkovartiosto
Tehtävät
Rannikkovartioston vastuulla on:
Tadeusz Konwicki
Konwickin tunnetuimpia elokuvia ovat Kesän viimeinen päivä (1958) ja Taru rakkaudesta (1961).
Jalkapallon Etelä-Amerikan-mestaruuskilpailut 1919
Maalintekijät
3 maalia
1 maali
Amerikkalainen perhe
Sarjan käsittely jälkeenpäin
Sarjan luoja ja yksi tuottajista oli Craig Gilbert. Pääkuvaajana toimi Alan Raymond ja äänittäjänä Susan Raymond. Materiaalin leikkasi Ken Werner.
Hermann Giesler
thumb|Hermann Giesler vuonna 1938. thumb|Ordensburg Sonthofen (1934). Hermann Giesler (2. elokuuta 1898 Siegen – 20. tammikuuta 1987 Düsseldorf) oli saksalainen arkkitehti. Hän oli natsi-Saksan johtavia arkkitehteja ja Adolf Hitlerin suosiossa.
Hermann Giesler oli tunnetun natsijohtajan Paul Gieslerin veli. Hän opiskeli Münchenin taideteollisuuskoulussa ja osallistui ensimmäiseen maailmansotaan. Hän työskenteli itsenäisenä arkkitehtina kunnes siirtyi 1933 Sonthofenin piirirakennusmestariksi. Giesler liittyi kansallissosialistisen puolueen jäseneksi vuonna 1931. Hitler järjesti hänelle vuonna 1938 nimityksen professoriksi ja Münchenin kaupungin ylirakennusneuvokseksi. Gieslerin nimi oli mukana natsi-Saksan tärkeimpien taiteilijoiden luettelossa (gottbegnadeten list). Gieslerin natsihallinnolle suunnittelemia töitä olivat muun muassa Sonthofenin Ordensburg-sotakoulu ja Weimarin Adolf-Hitler-Platz-aukio. Vuonna 1940 Giesler suunnitteli Hitlerin tilauksesta Müncheniin Die Halle der Partei -nimisen valtavan, Rooman Pantheonia jäljittelevän puolueen kokousrakennuksen, joka oli tarkoitettu myös Hitlerin tulevaksi hautamausoleumiksi, mutta sitä ei koskaan rakennettu. Giesler johti myös Linzin uudelleenrakentamisen suunnittelua. Hitlerin erityisen mielenkiinnon kohteena olleesta suunnitelmasta ehti toteutua vain muutaman Tonavan ylittäneen sillan laajennus.
Suurlahdensalo
Suurlahdensalo on saari varsinaisella Saimaalla Louhiveden ja Yöveden välissä Mikkelin Ristiinassa Etelä-Savossa. Saari on muodostunut kanavatyön seurauksena, jolloin niemen kärki irrotettiin tyvestään Someenjärven kohdalta vuonna 1877. Saarella ei ole karttanimeä eivätkä paikalliset kutsu saarta tällä nimellä. Ei edes niemimaalla, josta saari on kanavilla irroitettu, ole omaa karttanimeä. Kyseistä nimeä on ehdottanut Ari Manninen esimerkiksi kirjassaan Saimaa – koko tarina. Saari on Mannisen mukaan Saimaan kahdeksanneksi suurin ja Suomen yhdeksänneksi suurin saari.
Linnut
Lahkot
Kaikkien lintujen taksonomiasta tutkijat eivät ole yksimielisiä. Hoatsin on monissa luokituksissa omassa lahkossaan, mutta monissa luokituksissa se kuuluu käkilintuihin, joihin toiset sijoittavat myös turakolinnut. Flamingot on oman lahkonsa sijaan myös toisinaan haikaralintujen alla. Strutsilinnut, nandulinnut, kasuaarilinnut ja kiivilinnut ovat myös usein olleet samassa lahkossa.
Jesper Juul
Jesper Juul (18. huhtikuuta 1948 Vordingborg – 25. heinäkuuta 2019 Odder) oli tanskalainen perheterapeutti ja kirjailija.
Linnut
Nimeämiset Suomessa
Ensimmäinen oikea lintukirja Suomessa oli Magnus von Wrightin Finlands Foglar vuodelta 1859. Siinä useimmilla linnuilla oli suomenkielinen nimi. Sen jälkeen nimistöä on kasvatettu ja muutettu, kuten vuosina 1882, 1925, 1950 ja 1992. Vuonna 1992 nimet julkistettiin Otavan lintutieto -kirjassa. Vuonna 2018 Birdlife Suomi vaihtoi noin 600 linnun suomalaisen nimen ja 1 500 linnun tieteellisen nimen.
Levinneisyys
Pohjois-Amerikassa, Euroopassa ja Pohjois-Aasiassa on useita yhteisiä lajeja. Sen sijaan Etelä-Amerikan ja Australian lajistot poikkeavat niistä täysin.
Koko
Suurimmat koskaan eläneet linnut olivat Madagaskarilla eläneet norsulinnut, jotka kuolivat sukupuuttoon noin tuhat vuotta sitten. Niistä suurin oli Vorombe titan, joka painoi keskimäärin arviolta 640 kilogrammaa, enimmillään jopa 860 kilogrammaa, ja oli kolme metriä korkea. Norsulinnulla Aepyornis maximus on ollut suurin muna: sen tilavuus oli 8,5 litraa ja pituus 33 senttimetriä. Suurin lentävä lintu on ollut Argentavis magnificens, joka eli Argentiinassa 6–8 miljoonaa vuotta sitten. Sen siipien kärkiväli oli yli 6 metriä ja paino noin 80 kilogrammaa.
Höyhen
thumb|Linnun siipi- ja pyrstösulat levitettynä lentoon. Höyhenet ovat orvaskedestä syntyneitä ja verinahan höyhennystyjen ravitsemia sarveismuodostumia. Kaikilla linnuilla on höyhenet, mutta millään muulla eläimellä niitä ei ole.
Lintujen höyhenet voivat olla hyvin monenvärisiä. Musta, ruskea, punainen ja usein myös keltainen väri johtuvat pigmenteistä. Valkea ja joskus myös keltainen johtuvat valon heijastumisesta joko kokonaan tai osittain höyhenten huokoisesta, runsaasti ilmaa sisältävästä rakenneaineesta. Sininen, sinipunainen ja yleensä myös vihreä väri johtuvat ruskeasta pigmentistä heijastuvan valon taittumisesta höyhenten erikoisen pintakerroksen läpi. Kerros hajottaa valon ja aiheuttaa siten metallinhohtoiset ja muut värivivahteet, jotka vaihtavat sävyään linnun liikahtaessa.
Silmät ja näkö
Nisäkkäistä poiketen linnut kykenevät säätelemään kummankin silmän pupillin kokoa erikseen. Lintujen värikalvo voi olla hyvin värikäs, mutta näön kannalta sen värillä ei liene merkitystä. Yölintujen mykiö on yleensä pallomainen, päivälintujen litteä.
Muut aistit
Monella lintulajilla on havaittu olevan magneettinen aisti, joka auttaa niitä löytämään pesimis- ja talvehtimisalueensa. Se perustuu kolmeen erilaiseen reseptorijärjestelmään: magneettisiin kiteisiin, valon aallonpituudesta riippuvaan kompassiin ja käpylisäkkeen valosta riippuvaiseen mekanismiin.
Ääntely
Tikat rummuttavat erilaisia kaikupohjia, kuten kuivia oksia tai keloja. Myös lyhtypylväiden suojusten rummuttaminen on yleistä. Palmukakadu pitää jalassaan oksanpätkästä muotoilemaansa rumpukalikkaa, jolla se rummuttaa onttoa puunrunkoa.
Lintujen suulliset äänet syntyvät syrinx-äänielimessä. Linnunlaulu on niistä parhaiten tunnettu. Linnunlaulu koostuu tunnistettavana äänikuviona toisiaan seuraavista, sävelkorkeudeltaan vaihtelevista soinnillisista jaksoista. Laulu liittyy lintujen pesintään. Koiraat ilmoittavat laulullaan reviirinsä omistusoikeudesta, ja naaraat kuuntelevat koiraiden laulua etsiessään kelvollista pariutumiskumppania. Muodostuneet parit pitävät toisiinsa yhteyttä laulamalla, etenkin tropiikissa.
Pesintä
Pesinnän alkamisajankohtaan vaikuttavat ennen kaikkea päivän valoisan jakson pituus, lämpötila, sateet ja ravintotilanne. Esimerkiksi varpusella valoisan jakson on oltava vähintään noin 10 tuntia. Lajin pesimäkausi on pitempi kuin yksilön pesintäaika, sillä yksilöt pesivät eri aikaan; esimerkiksi kirjosiepon pesintäkausi on 80–90 päivää ja kaksi pesyettä kesässä tekevän talitiaisen 110–120 päivää. Suomen linnuista kolmasosa pesii kahdesti kesässä ja viitisen prosenttia joskus kolmesti. Yksilön pesimäkauden takarajana on sen jälkeen tapahtuva sulkasato tai syysmuutto.
Muninta, hautominen ja poikasten kasvatus
thumb|Kolibriemo ruokkimassa täysikasvuisia poikasiaan. Lintulajit voidaan karkeasti jakaa pesäpakoisiin ja pesäviipyisiin sen mukaan, miten kehittyneitä ne ovat kuoriutumisen hetkellä. Pesäviipyiset poikaset kuoriutuvat avuttomina ja tarvitsevat emoa ja pesää. Kehittyneimmät pesäpakoiset poikaset pystyvät sen sijaan liikkumaan ja ruokailemaan melkein heti. Pesäpakoiset poikaset lähtevät pesästä heti, kun niiden untuvapeite on kuivunut. Pesäpakoisia tai puolipesäpakoisia ovat muun muassa sorsalintujen, kanalintujen, kahlaajien ja lokkien poikaset. Pesäviipyisiä tai puolipesäviipyisiä ovat muun muassa petolintujen, kyyhkyjen, tikkojen ja varpuslintujen poikaset.
Muutto
thumb|Parvi valkoposkihanhia syysmuuton aikaan. Muuttolintuja ovat linnut, jotka lentävät syksyisin talvehtimaan lämpimille seuduille, kuten Afrikkaan, ja palaavat keväisin pohjoiseen pesimään. Varhaisimmat lajit lähtevät etelään jo alkukesällä. Varsinaisista muuttolinnuista kaikki tai lähes kaikki yksilöt muuttavat, osittaismuuttajista vain osa yksilöistä. Koko vuoden samoilla seuduilla elävät linnut ovat paikkalintuja. Pohjoisen paikkalinnut ovat sopeutuneet selviämään talvisista olosuhteista. Vaelluslintuja ovat linnut, joiden liikehdintä on epäsäännöllistä.
Lintujen muuton suunta, lentomatkan pituus ja päämäärä määräytyvät yleensä perinnöllisesti. Vain kurjet, hanhet ja joutsenet joutuvat opettamaan poikasilleen muuttoreitin. Linnun muuttomatka voi kestää viikoista kuukausiin. Se lentää tavallisesti sata tai pari sataa kilometriä päivässä ja suunnistaa näkönsä ja magneettiaistinsa avulla.
Ekologia
Linnut vaikuttavat ympäristöönsä monin tavoin. Kolibrit, medestäjät ja mesikot ovat tärkeitä pölyttäjiä, hyönteissyöjälinnut vähentävät tuhohyönteisiä, ja hedelmiä syövät linnut kuljettavat siemeniä uusille kasvupaikoille. Raadonsyöjät ovat hyödyllisiä puhtaanapitäjiä ja ehkäisevät myös ihmiselle haitallisten tautien leviämistä.
Linnustus
Lintuja on normaalia helpompi pyytää ja niiden munia kerätä soidin-, pesimä- tai sulkasatoaikaan. Sen vuoksi linnut ovat usein rauhoitettuja niinä aikoina. Säätelemätön linnustus on aiheuttanut joitain sukupuuttoja, kuten muuttokyyhkyn katoamisen Pohjois-Amerikasta. 2000-luvulla onkin laillista metsästää paljon harvempia lajeja kuin vielä 1800-luvulla.
Linnut kulttuurissa
Linnut ovat olleet kautta historian ajan suosittu aihe kirjallisuudessa, musiikissa, kuvataiteessa, koruissa, käyttöesineissä ja rakennusten yksityiskohtissa.
Alto
Alto on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 130 vuonna 2017.
Keritytönkorento
Ulkonäkö ja koko
pienoiskuva|left|Naaras
Dandy in the Underworld
Dandy in the Underworld on brittiläisen glam rock-yhtye T. Rexin kahdestoista ja viimeinen albumi, joka julkaistiin vuonna 1977, eli samana vuonna kun yhtyeen perustaja ja keulahahmo Marc Bolan kuoli. Bolan on myös tehnyt albumin kaikki kappaleet. Albumin ehkäpä kuuluisimmat kappaleet ovat "Dandy in the Underworld" ja "I Love to Boogie".
Kustaa V
Varhainen elämä ja perhe
Vuonna 1878 Kustaa lähti vuoden mittaiselle ulkomaanmatkalle, jonka tarkoituksena oli yhtäältä ruokkia tulevan kuninkaan kulttuurien tuntemusta, vaikka tämä ei vaikuttanut Kustaata kiinnostavan, ja toisaalta tarjota hänelle mahdollisuus tutustua potentiaaliseen vaimoon.
Hän nai Badenin prinsessa Viktorian 20. syyskuuta 1881. Hän oli Ruotsin Sofian tyttärentytär, ja näin Ruotsia hallitseva Bernadotte-suku yhdistyi entisiin kuningassukuihin Vaasaan ja Holstein-Gottorpiin. Avioliittoa Viktorian kanssa on kuvattu onnettomaksi.
Kovero (Ruovesi)
Maantietoa
Koveron rannat ovat kallioiset ja useimmista kohdistaan jyrkät. Rannoilta nousee korkeita mäkiä, jotka kohoavat kymmenien metrien korkeuteen. Rönninlahden koillispuolella nousee Tantereenmäki, jonka laella sijaitsee maatila lähes 80 metrin korkeudella järvestä. Mäen rinteet loppuvat juuri ennen järven rantoja, jota ovat tällä kohtaa loivia. Järven länsirannoilla sijaitsevat Isorannanmäki, Vierunmäki ja Isomäki. Niiden jylhät kallioiset jyrkänteet putoavat suoraan järveen. Isomäki kohoaa yli 75 metrin korkeuteen, ja kun sen alla on järvessä 49 metriä syvää, syntyy siitä suuri korkeusero.
Kustaa V
Yksityiselämä
Kuninkaan kiinnostuksenkohteita olivat musiikki ja taide. Kuningas oli myös tennisharrastaja ja kilpaili salanimellä Mr. G. Lisäksi metsästys oli yksi kuninkaan harrastuksista.
Kovero (Ruovesi)
Luontoarvoja
Kovero kuuluu pitkään 150–200 miljoonaa vuotta vanhan kallion rotkolaaksoon, jonka viimeisen jääkauden loppuvaiheen jäätikköjokivirtaukset puhdistivat auki hiekasta ja moreenista mannerjäätikön alla. Rotkolaakson syvimmät kohdat ovat nykyään veden peitossa ja järvialtaista on muodostunut järviketju. Siihen kuuluvat esimerkiksi Iso Helvetinjärvi, Pitkä Helvetinjärvi, Luoma ja Kovero. Rotkojen kallioiset seinämät, kalliokolot ja onkalot tarjoavat monenlaisille kasveille suojaisia kasvualustoja.
Kustaa V
Kuninkaana
Kustaa V teki virallisen vierailun Suomeen vuonna 1925.
Hohto
Juoni
Jack Torrance on entinen opettaja, alkoholisti ja kirjailija. Hän pääsee talven ajaksi talonmieheksi Coloradon Kalliovuorilla sijaitsevaan Overlook-hotelliin, joka on sijaintinsa vuoksi auki ainoastaan huhtikuusta syyskuun loppuun. Jackin tehtäviin kuuluu pitää lämmitystä päällä vuorotellen eri osissa hotellia ja huolehtia mahdollisten vahinkojen korjaamisesta. Seurakseen hän saa vaimonsa Wendyn ja viisivuotiaan poikansa Dannyn. Työhaastattelussa kerrotaan, että aiemmin talvihoitajana toiminut mies, Delbert Grady, jolla oli myös taipumusta juopotteluun, tuli hotellissa hulluksi ja tappoi perheensä ja itsensä. Jack ottaa kuitenkin työn vastaan.
Perhe jää hotelliin talveksi. Lähimpään kaupunkiin Sidewinderiin on noin 60 kilometriä. Kun alkaa sataa lunta, perhe jää eristyksiin, ainoina yhteyksinään ulkomaailmaan moottorikelkka ja radio. Pian Danny näkee hotellissa näkyjä, ja Jackin käytös alkaa muuttua: hänen vanhat alkoholismiajan tapansa tulevat esiin ja hän alkaa käyttäytyä ärtyneesti. Vähitellen selviää, että hotelli haluaa Dannyn kyvyn itselleen – ja on valmis käyttämään hänen isäänsä välikappaleena.
Kupittaan savirata
Kupittaan Savi Oy:n rata oli saven kuljetukseen käytetty 600 mm:n raideleveydelle rakennettu kapearaiteinen rautatie, joka kulki savenottopaikoilta Turun Halisista Itäharjulla sijainneelle Kupittaan Saven tiilitehtaalle.
Veren häät (elokuva)
Veren häät on ensimmäinen Sauran flamencoelokuvien trilogiasta, jonka muut osat ovat Prosper Mériméen novelliin ja Bizet’n oopperaan perustuva Carmen (1983) ja Manuel de Fallan balettiin perustuva Noiduttu rakkaus (1985). Trilogian kaksi ensimmäistä osaa saivat kumpikin Suomessa ensi-iltansa vuonna 1983.
Kiinanpalatsikoira
Luonne ja käyttäytyminen
Pekingeesi on luonteeltaan peloton, uskollinen ja pidättyväinen. Arkuus ja aggressiivisuus eivät kuulu sen luonteeseen. Se on yhden ihmisen koira, joka on lojaali omistajalleen. Pekingeesi ei mielistele tai palvo, mutta osoittaa ymmärrystä ja lojaaliutta ihmistä kohtaan. Vaikka kiinanpalatsikoira puolustaa omistajaansa uskollisesti, se ei ole missään nimessä vihainen. Se on hyvin ihmisläheinen ja lempeä koira, joka sopii hyvin seurakoiraksi.
Christian Sinding
Elämä
Vuonna 1921 hänestä tuli sävellyksen professori New Yorkissa, mutta oli tässä tehtävässä vain muutamia kuukausia. Sinding kuoli 3. joulukuuta 1941 Oslossa.
Đắk Tôn taistelu
Seuraukset
Yhdysvaltojen joukot veivät lopulta voiton Đắk Tôssa. Pohjoisvietnamilaisten asemat kukkuloilla vallattiin maavoimien hyökkäyksillä ja ilmavoimien iskujen tuella. Pohjoisvietnamilaiset eivät saavuttaneet tavoitettaan yhdysvaltalaisjoukkojen tuhoamisesta ja kolme taisteluihin osallistunutta rykmenttiä oli kärsinyt niin pahat tappiot, että ne eivät pystyneet osallistumaan seuraavana vuonna seuranneeseen tet-hyökkäykseen. Toisaalta yhdysvaltalaisetkin olivat kärsineet voitostaan huolimatta huomattavat tappiot. Kolme 173. maahanlaskuprikaatin jäsentä sai kaatumisensa jälkeen Medal of Honor -mitalin.
Nils Höglander
Nils Höglander (s. 20. joulukuuta 2000 Bockträsk, Ruotsi) on ruotsalainen jääkiekkoilija, jolla on tulokassopimus NHL-seura Vancouver Canucksin kanssa. Hän on pelipaikaltaan vasen laitahyökkääjä.
Seuraura
Kaudeksi 2016–2017 Höglander siirtyi AIK IF:n J18-junioreihin. Hän pelasi osan kaudestaan myös seuran J20-junioreissa, jossa Höglander voitti J20 SuperElitin pronssia. Hän debytoi myös AIK:n miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Höglander teki 24 runkosarja- ja kolmessa SHL:n nousukarsintasarjan ottelussa tehot 5+3=8. Kaudella 2017–2018 hän oli AIK:n J20-junioreiden paras maalintekijä 14 osumallaan ja Höglander teki 22 ottelussa piste per peli -tahdilla yhtä monta tehopistettä. Allsvenskanissa hän teki kauden aikana 34 runkosarjaottelussa tehot 3+4=7 ja viidessä SHL:n nousukarsintasarjan ottelussa yhden syöttöpisteen.
Visegrád-ryhmä
Visegrád-ryhmä on saanut nimensä Visegrádin kaupungista, jota Unkarin kuningas Kaarle Robert piti hallintopaikkanaan ja jossa järjestettiin Unkarin, Puolan ja Böömin kuninkaiden kokous vuonna 1335.
Gall
Nimi
Gall-nimi on englantia ja tarkoittaa suomeksi sappea. Nimen kerrotaan syntyneen siten, että lapsena Gall näki nälkää ja söi naapurinsa teurastaman eläimen sappirakon.
Messu
Suomen evankelis-luterlaisen kirkon messu
Messussa on kiinteitä osia, jotka toistuvat jokaisessa messussa, sekä vaihtuvia osia, joiden teksti määräytyy kirkkovuoden ja pyhäpäivän mukaan.
Man – Be Careful!
Man – Be Careful! on SF-Bluesin studioalbumi, joka julkaistiin 9. toukokuuta 2007.
Efektipedaali
Efektipedaali
thumb|[[Wahwah-pedaali]]
Fyysiset ominaisuudet
Edullisten efektipedaalien kotelot ovat yleensä muovisia, mutta laadukkaammissa malleissa käytetään metallia, esim. valettua alumiinia.
Kaiku ja viive
Kaiku tarkoittaa signaalin, esimerkiksi äänen, kuulemista tai radiosignaalin vastaanottamista alkuperäisen signaalin ohella sen viivästyneenä kopiona. Kaiun aiheuttaa tavallisimmin signaalin heijastuminen kahden aineen tai faasin rajapinnasta, kuten rakennusten seinistä, metsän reunasta tai kahden eritiheyksisen väliaineen, esimerkiksi kahden ilmakerroksen rajalta.
Multiefekti
Multiefekti on efektipedaali jossa on kaksi tai useampia erilaisia efektejä ketjutettuna samassa laitteessa.
Osakan prefektuuri
Maantiede
Osakan prefektuuri sijaitsee keskellä Japania. Prefektuuria reunustavat komelta suunnalta vuoristot ja lännessä alue rajautuu Osakanlahteen. Naapuriprefektuurit ovat Hyōgon prefektuuri lännessä, Kioto pohjoisessa, Nara idässä ja Wakayama etelässä.
Aluejako
Osakan prefektuuri jakautuu 33 kaupunkiin ja 10 muuhun kuntaan, joista yhdeksän on maaseutukaupunkeja ja yksi on kyläkunta. Kunnat kuuluvat viiteen piirikuntaan, joilla ei ole hallinnollista merkitystä. Osakan kaupunki jakautuu suuralueisiin.
Historia
600-luvulla perustettu Japanin ensimmäinen pääkaupunki Naniwa-kyō sijaitsi Osakassa. Myöhemmin pääkaupunki siirrettiin muualle, mutta Osaka jatkoi kasvuaan. Vuonna 1583 Osaka sai takaisin asemansa Japanin poliittisena ja taloudellisena keskuksena kun Japanin yhdistänyt Toyotomi Hideyoshi valitsi sen asuinpaikakseen ja rakennutti Osakan linnan.
Kulttuuri ja nähtävyydet
Sakain kaupungissa sijaitseva, Yamato-kaudella hallinneen keisari Nintokun mausoleumi, on maailman suurimpia hautakukkuloita. Prefektuurissa sijaitsee myös Japanin vanhimmaksi julkiseksi temppeliksi kuvattu Shitennō-ji. Prinssi Shōtoku rakennutti sen vuonna 593.
FC Jazz
"Projekti -84"
Vuonna 1983 PPT pelasi Suomen toiseksi korkeimmalla sarjatasolla ensi kertaa sitten vuoden 1972. Joukkue sijoittui toiseksi Mikkelin Palloilijoiden jälkeen. Kahdeksan joukkueen karsintasarjassa PPT tuli neljänneksi ja nousi viimeisenä joukkueena SM-sarjaan. Edellinen porilaisjoukkue (Ässät) oli ollut korkeimmalla sarjatasolla 1969. Menestys herätti myös paikallisen jalkapalloyleisön. Kun otteluita III divisioonassa vuonna 1980 oli käynyt seuraamassa vain kourallinen katsojia, päästiin seuraavalla kaudella jo 300 hengen keskiarvoon. II divisioonassa vuonna 1982 yleisökeskiarvo nousi lähes viiteensataan ja karsintaotteluissa nähtiin jo tuhatpäisiä katsojajoukkoja. Varsinainen jalkapallobuumi syntyi syksyllä 1983, kun SM-karsintasarjan neljää ottelua oli seuraamassa keskimäärin yli 3000 katsojaa. Huippuna oli ottelu Kemin Palloseuraa vastaan, johon yleisöä saapui lähes 4000.
Nimenmuutos
Porin Pallo-Toverien nimi siirtyi historiaan marraskuussa 1991, kun seuran johtokunta päätti nimenmuutoksesta FC Jazziksi. Vaihdos herätti alussa närkästystä vanhojen kannattajien parissa. Suurta kansanliikettä uutta nimeä vastaan ei kuitenkaan syntynyt, vaan vastustus jäi muutamaan kiukkuiseen yleisönosastokirjoitukseen. Uusi nimi vakiintui lopulta nopeasti ja helposti.
Ensimmäiset Europelit
Mestaruusvuoden jälkeen Jazz menetti joukkuestaan kolme tärkeää pelaajaa. Antti Sumiala suuntasi varusmiespalvelunsa jälkeen takaisin Tanskaan ja Miika Juntunen sekä Dionisio siirtyivät Tampereen Palloveikkoihin. Sumialan korvaajaksi hankittiin Mikkelin Palloilijoiden Jukka Ruhanen ja edellisen kauden loukkaantuneena olleet Juha Riippa ja Pasi Sulonen palasivat myös kokoonpanoon. Kesäkuussa joukkueeseen liittyi uutena pelaajana loukkaantuneen Rodrigon paikalle hankittu Marcelo Cardoso. Jazzin suureksi ongelmaksi osoittautui maalinteko, sillä niitä syntyi lähes 20 vähemmän kuin mestaruusvuonna. Jukka Ruhanen ei onnistunut korvaamaan Sumialaa odotetulla tavalla, eikä Luiz Antoniokaan ollut samassa vireessä kuin kahdella edellisellä kaudella. Ruhanen ja Antonio onnistuivat tekemään yhteensä 23 maalia, kun Sumiala oli yksin viimeistellyt edellisellä kaudella 20 osumaa.
Toinen Suomen mestaruus 1996
Kauden avausottelu jouduttiin kenttäolosuhteiden vuoksi pelaamaan stadionin sijasta Karhuhallissa. Jazz aloitti vahvasti ja kukisti Jaron 4–1. Tämän jälkeen joukkue seurasi koko kesän kärjen takana, kunnes siirtyi sarjan johtopaikalle elokuun alussa. Ennen viimeistä ottelukierrosta tilanne oli jälleen jännittävä, Jazz johti liigaa kahden pisteen erolla FinnPaan ja MyPaan. Tällä kertaa ratkaisupeli nähtiin Pietarsaaren keskuskentällä, jonne oli matkustanut monisatapäinen joukko FC Jazzin kannattajia. Hyvätasoinen ottelu Jaroa vastaan päättyi Jazzin voittoon Luiz Antonion maalilla.
Taistelu eloonjäämisestä
Vuosi 2004 jäi FC Jazzin viimeiseksi Veikkausliigassa. Joukkue pelasi koko kauden erittäin kapealla materiaalilla. säännöllisesti kokoonpanossa oli vain 16 pelaajaa, vaihtopenkin koostuessa lähinnä juniori-ikäisistä pelaajista. Paluumuuttajana oli joukkueeseen saatu edellisen kauden FC Interin riveissä pelannut Vesa Rantanen. Pelit alkoivat pirteillä esityksillä, mutta syksyn myötä kapea pelaajarinki alkoi näkyä ja lopulta Jazz joutui kaksiosaiseen liigakarsintaan IFK Mariehamnia vastaan. Avausottelu vieraskentällä päättyi 0–1-tappioon ja näin ollen Jazz oli Porin ottelussa pakkovoiton edessä. Yleisön kiinnostus Jazziin heräsi jälleen joukkueen taistellessa olemassaolostaan. Karsintapeliin saapui lähes 4 000 katsojaa, joka oli koko 2000-luvun suurin yleisömäärä. Myös Ahvenanmaalta saapui paikalle monisatapäinen kannattajajoukko. Kahta päivää ennen ratkaisevaa karsintapeliä päävalmentaja Seppo Sairanen erotettiin tehtävästään ja hänen tilalleen nimitettiin Sami Rintanen. Itse ottelussa Jazz sai kylmää vettä niskaansa jo ensimmäisellä jaksolla vieraiden tehtyä avausmaalin. Toisella jaksolla Jazz tuli tasoihin ja siirtyi johtoon Teemu Vihtilän ja Rami Niemisen maaleilla. Tämä ei kuitenkaan riittänyt, vaan IFK onnistui tasoittamaan ottelun loppuminuuteilla. Näin tuli päätökeen Jazzin 14 kautta kestänyt liigataival.
Nousu Ykköseen
FC Jazz varmisti lohkovoittonsa jo kuukautta ennen sarjan päättymistä ja Ykkösen karsinnoissa vastaansa tammisaarelaisen Ekenäs IF:n. Kaksiosaisen karsinnan avausottelu Porin stadionilla päättyi tasanumeroihin 2–2. Ottelua oli seuraamassa 3 024 katsojaa, joka on FC Jazzin suurin yleisömäärä liigavuosien jälkeen. Karsinnan toinen osaottelu Tammisaaren keskuskentällä päättyi FC Jazzin 2–0-voittoon ja näin seura varmisti nousunsa Ykköseen kaudelle 2014. Suomen Cupissa FC Jazz selvisi aina puolivälieriin saakka, jossa se hävisi cupin voittaneelle Rovaniemen Palloseuralle maalein 0–3.
Keväällä 2015 FC Jazz Oy aloitti osakeannin, jonka tavoitteena oli toteuttaa toimenpiteet, jotka tarvittaisiin seuran nostamiseksi Veikkausliigaan. Kaudelle 2015 uudeksi valmentajaksi tuli John Allen. Joukkueen tavoite oli sijoittua vähintään viidenneksi, mutta lopullinen sijoitus oli seitsemäs. Joukkue onnistui keräämään pisteitä kärkijoukkueilta, mutta vastaavasti menetti niitä häntäpään joukkueille.
Futsal
Futsal tuli FC Jazzin ohjelmaan 2000-luvun alkuvuosina ja myöhemmin seura osallistui kahdella joukkueella SPL:n Satakunnan piirin futsalsarjoihin. Vuodesta 2005 lähtien Futsal-liigassa pelanneen Porin Palloilijoiden luovuttua kauden 2011–2012 jälkeen sarjapaikastaan, se annettiin FC Jazzille ja samalla myös suurin osa PoPan pelaajista siirtyi Jazzin joukkueeseen. Seuran entisestä edustusjoukkueesta tuli samassa yhteydessä FC Jazz 2, joka jatkoi neljänneksi korkeimmalla sarjatasolla Futsal-Kolmosessa. Sarjassa esiintyi kaudella 2012–2013 myös Porin yliopistokeskuksen opiskelijoista koostunut FC Jazz University.
Pesäpallo ja jääkiekko
Pesäpallo kuului PPT:n ohjelmaan 1950-luvun lopulle saakka ja joukkue osallistui lähinnä alueellisiin sarjoihin. Jääkiekkoa seurassa pelattiin vuoteen 1969 asti. Parhaimmillaan PPT esiintyi toiseksi korkeimmalla sarjatasolla suomensarjassa ja karsi 1953 mestaruussarjaan, mutta KuPS ja TK-V nousivat. Vuonna 1951 seura voitti Työväen Urheiluliiton jääkiekkomestaruuden ja 1957 A-juniorit saavuttivat SM-pronssia.
Intertoto Cup
2001
Lydia Lyytikäinen
Lydia Lyytikäinen oli naimisissa Kuopion sokeainkoulun johtaja Konstantin (Kosti) Lyytikäisen (1861–1907) kanssa.
Party Rock
Party Rock on elektronisen musiikin duon LMFAO:n esikoisalbumi, joka julkaistiin 7. kesäkuuta 2009 levymerkillä Interscope Records.
Joonas Vinnari
Joonas Vinnari (s. 1985 Ojakkala) on suomalainen maastopyöräilijä. Hän siirtyi Suomesta maailmalle Kona-pyörävalmistajan turvin.
Historia
Joonas Vinnari aloitti 10-vuotiaana BMX-pyöräilyllä ja siirtyi myöhemmin maastopyöräilyyn. Siviiliammatiltaan hän on ravintolakokki. Hän on esiintynyt paljon suomalaisissa ajovideoissa.
Hän kuuluu Kona Clump -tiimiin, johon kuuluu Vinnarin lisäksi muun muassa Paul Basagoitia, Robbie Bourdon, Carlin Dunne, Dave Watson ja John Cowan. Euroopan Clump -tiimiin kuuluvat Alberto Accettulli, Niels Windfeldt ja Joonas Vinnari.
Bron
Bron on Lyonin kaupungin itäinen rajanaapuri. Matkaa Lyonin keskustaan on kymmenkunta kilometriä, ja sinne pääsee metrolla, raitiovaunulla ja busseilla.
Erasmus Hall High School
Erasmus Hall High School oli julkinen yhdysvaltalainen high school Flatbushin kaupunginosassa New York Cityn Brooklynissa. Erasmus Hall rakennettiin ja perustettiin vuonna 1786 nimellä Erasmus Hall Academy, joka avattiin ensimmäisille opiskelijoille vuonna 1787. Akatemia lakkautettiin vuonna 1895, jolloin akatemian tilalle tuli high school. Kampuksen alueelle rakennettiin vuosina 1905–1906, 1909–1911, 1924–1925 ja 1939–1940 high school -rakennuksia Flatbushin kasvaneen asukasluvun takia. Erasmus Hall High School lakkautettiin vuonna 1994, ja nykyään Erasmus Hallin rakennusalue on Erasmus Hall Educational Campus, jonka koulurakennuksissa toimii neljä erilaista koulua.
Suomisarja (salibandy)
Runkosarja
Sarja pelataan kolmessa lohkossa. A-lohkossa pelataan 10 joukkueen kaksinkertainen sarja. Lisäksi maantieteellisesti lähintä joukkuetta vastaan pelataan kaksi lisäpeliä (yksi kotona ja yksi vieraissa). B ja C-lohkoissa pelataan 12 joukkueen kaksinkertainen sarja. Lohkojen sijoille 1.-2. sijoittuneet etenevät Divarikarsintoihin yhdessä Divarin runkosarjan sijoille 11.-12. sijoittuneiden joukkueiden kanssa.
Pieni merenneito (vuoden 1989 elokuva)
Pieni merenneito on Disneyn animaatioelokuva vuodelta 1989. Elokuva perustuu H. C. Andersenin samannimiseen satuun, joka kertoo nuoresta merenneidosta, joka rakastuu ihmisprinssiin ja saa noidan muuttamaan itsensä ihmiseksi.
Kerstin Ekman
Kerstin Lillemor Ekman (o.s. Hjorth, s. 27. elokuuta 1933 Risinge, Finspång) on ruotsalainen kirjailija.
Vaasan aikuiskoulutuskeskus
Vaasan aikuiskoulutuskeskus eli Vakk oli Vaasan kaupungin omistama toisen asteen oppilaitos. Se yhdistyi 1.1.2017 Vaasan aikuiskoulutuskeskuksen ja Vaasan rannikkoseudun oppisopimustoimiston kanssa Vamiaksi.
Timo E. Korva
Korva valmistui valtiotieteiden maisteriksi vuonna 1972. Valmistuttuaan hän työskenteli 1972–1973 tutkijana työministeriössä, 1973–1975 yliaktuaarina tilastokeskuksen kansantaloudellisessa tilinpitotoimistossa, 1975–1984 Kemijärven suunnittelusihteerinä ja 1984–1987 Lapin lääninhallituksen suunnittelupäällikkönä.
Pentti Nohynek
Elämä ja ura
Nohynek työskenteli vuodet 1956–1993 voimistelunopettajana Munkkiniemen yhteiskoulussa ja edisti koripallon asemaa myös koulumaailmassa. Hänet valittiin vuonna 2010 ”Vuoden munkkalaiseksi”. Nohynek toimi useissa luottamustehtävissä seuroissa, liittotasolla ja toimikunnissa. Hän kuoli Espoossa 89-vuotiaana 28. marraskuuta 2020.
Horvat Kur
Historia
Horvat Kurissa on ollut asutusta hellenistisen ja roomalaisen kauden taitteesta ensimmäiseltä vuosisadalta eaa. varhaisbysanttilaiselle kaudelle 600-luvulle jaa. saakka. Tämän jälkeen alkaneella arabikaudella lähistöllä oli vähäisempää asutusta.
Intian valtameri
Merivirrat
center|500px|Maailmankartta, jossa näkyvät Intian valtameren merivirrat.
AtheOS File System
AFS käyttää samoja tietorakenteita kuin BeFS, tukee journalointia ja tukee samoja tiedostojen attribuutteja. Tiedostojen indeksointi on osittain tuettu kuten myös soft deletion, joka piilottaa tiedoston piilohakemistoon, kun käyttäjä antaa poistokomennon, ja tiedosto häviää vasta seuraavalla käynnistyskerralla.
Towner
Towner voi tarkoittaa seuraavia:
Mercedes-Benz 300
W186-koria valmistettiin vuosina 1951–1957 mallinimillä 300, 300 b ja 300 c. Seuraajasarja W189:ää valmistettiin vuosina 1957–1962 mallinimellä 300 d. Molempia sai porrasperämallina (normaalilla ja pidennetyllä akselivälillä) ja avoautona. Lisäksi valmistettiin hieman pienempää W188-korin kaksiovista coupéa ja avoautoa vuosina 1951–1958 mallinimillä 300 S ja 300 Sc. Kaikkien mallinumero oli 300 kolmilitraisen moottorin mukaan.
300 (W186)
Malli pohjautui pitkälti alustaltaan ja tekniikaltaan W191-sarjan 170S-malliin ja W187-sarjan 220-malliin, vahvistaen kuitenkin rakennetta 300-mallin suurempaa painoa varten ja parantaen ajomukavuutta uudella sähköisesti aktivoidulla vääntötanko-jousituksella. Muotoilua oli päivitetty integroimalla ajovalot etulokasuojiin niiden ollessa aikaisemmin erillisissä koteloissa. Saatavilla oli lisävarusteena myös kattoluukku.
300 d (W189)
Mallin kuuluessa nyt W189-korikoodin alle, sisälsi se lukuisia parannuksia W186-sarjan edeltäjiinsä verrattuna. 300 d käytti pidempää 3150 mm akseliväliä ja tehokkaampaa moottoria, jonka polttoaineensyötöstä vastasi nyt ajoitettu polttoaineen ruiskutus, nostaen tehon 160 hv:aan. Automaattivaihteisto oli vakiovarusteena manuaalivaihteiston ollessa lisävaruste. Maaliskuussa 1958 ZF Saginaw ohjaustehostin tuli saataville, mutta vain automaattivaihteistolla varustettuihin autoihin. Saman vuoden joulukuussa tuli myös Behr-ilmastointijärjestelmä saataville, 300 d:n ollessa ensimmäisiä Mercedes-Benz-autoja joissa tämä oli tarjolla.
Aiheesta muualla
(W186) (W188) (W189)
Future Shock
Future Shock on Ian Gillanin albumi, joka ilmestyi vuonna 1981, muutamaa vuotta sen jälkeen, kun Gillan oli eronnut heavy metal -yhtye Deep Purplesta.
M/S Tor Botnia
Tor Botnian sisaraluksia ovat M/S Tor Finlandia, M/S Finnkraft ja M/S Finnhawk.
Tilta Killinen
Matilda (Tilta) Josefina Killinen, o.s. Lagus, (3. tammikuuta 1850 Isokyrö – 5. huhtikuuta 1937 Kuopio ) oli suomalainen kuurojenkoulun opettaja ja oppikirjantekijä.
Killisen vanhemmat olivat lukkari Claes Wilhelm Lagus ja Gustava Elisabet Berlin. Hän oli vuodesta 1873 naimisissa Kuopion kuuromykkäinkoulun johtajan, valtiopäiväedustaja Kustaa Killisen kanssa. Heidän poikiaan olivat arkkitehti Väinämö Killinen ja ministeri, pääjohtaja Ilmari Killinen. Tytär oli laulajatar Tellervo Killinen (Laurila).
Viisisataa-rommi
Rommi
Jos pelaaja vahingossa poistaa vuoronsa lopussa kortin, joka sopisi johonkin pöydän settiin, muut pelaajat voivat huutaa ”Rommi”. Sen nopeiten huutanut saa ottaa sen kortin ja laittaa sen setin jatkoksi johon olisi mennyt, mutta ei ottaa käteensä tai laittaa johonkin kädessään olevaan settiin.
Carl Robert Jakobson
Carl Robert Jakobson (julkaisuja myös salanimellä C. R. Linnutaja, 26. heinäkuuta 1841, Tartto – 19. maaliskuuta 1882, Kurgja) oli virolaisen kansallisen liikkeen radikaalin haaran johtohahmo ja toimittaja. Hän oli yksi Viron kansallisen heräämisen merkittävimpiä suunnannäyttäjiä. Hänen äänitorvenaan toimi Jakobsonin vuonna 1878 Viljandissa ilmestynyt Sakala. Jakobson erottui jyrkillä mielipiteillään maltillisemmista Johann Voldemar Jannsenista ja Jakob Hurtista, joiden molempien kanssa Jakobson riitaantui. Vuonna 1881 Jakobsonista tuli Eesti Kirjameeste Selts -seuran johtaja, mutta hän kuoli yllättäen vuonna 1882.
Maa on syntinen laulu
Rauni Mollberg on ohjannut romaanin pohjalta samannimisen elokuvan vuonna 1973.
Väinö Koskela
Kirjailija Taina Sampakoski on Koskelan tytär.
Peter Sendel
Peter Sendel (s. 6. maaliskuuta 1972) on saksalainen entinen ampumahiihtäjä. Sendel oli osa Naganon talviolympialaisissa 1998 kultaa voittanutta Saksan joukkuetta. Hän oli joukkueessa myös seuraavissa vuoden 2002 talviolympialaisissa Salt Lake Cityssä. Sendel lopetti ampumahiihtouransa vuonna 2004.
Cybill Shepherd
Cybill Lynne Shepherd (s. 18. helmikuuta 1950 Memphis, Tennessee, Yhdysvallat) on yhdysvaltalainen näyttelijä. Hän on voittanut Golden Globe -palkinnon kolme kertaa.
Ura
Shepherd esitti Maddie Hayesiä televisiosarjassa Konnankoukkuja kahdelle vuosina 1985–1989. Vuosina 1995–1998 hän esiintyi pääosassa komediasarjassa Cybill. Hänen roolihenkilönsä näyttelijä Cybill Sheridan perustui osittain Shepherdiin itseensä.
Yksityiselämä
Shepherd on kertonut omaelämäkerrassaan seurustelleensa myös muun muassa Jack Nicholsonin, Peter Bogdanovichin ja Elvis Presleyn kanssa. Hän on viitannut julkisuudessa tuntevansa viehätystä myös naisia kohtaan, vaikka ei olekaan suoraan tunnustautunut biseksuaaliksi.
Salli Karuna
Teatteriura
Luonteenomaista Karunalle oli kyky yhdistää vakava draama ja komiikka. Taiteellisesti huomattavia menestyksiä olivat Juurakon Huldan nimiosa, Elinan surman Kirsti, Christine näytelmässä Murheesta nousee Elektra sekä pääosat näytelmissä Kamelianainen ja Tohvelisankarin rouva.
FS Surcouf (1888)
Valmistus
Alus tilattiin Cherbourgin laivastontelakalta, missä köli laskettiin toukokuussa 1886. Alus laskettiin vesille lokakuussa 1888 ja otettiin palvelukseen vuonna 1890.
Laukaan linja-autoturma
Rotterdamilaisen Broere Reizen -yhtiön linja-auto oli lähtenyt kuusi päivää aiemmin kiertomatkalle. Kuljettajan ja matkanjohtajan lisäksi matkalle osallistui 26 hollantilaista ja kaksi belgialaista turistia. Lähinnä eläkeläisistä koostunut joukko matkasi Kielin, Kööpenhaminan ja Tukholman kautta Turkuun. Onnettomuuspäivänä ryhmä lähti Helsingistä Jyväskylän kautta Vaasaan, jossa oli tarkoitus yöpyä ennen lauttamatkaa Pohjanlahden yli Ruotsiin Uumajaan.
Belén García
García asui lapsena perheineen Circuit de Barcelona-Catalunyan lähellä ja oli kiinnostunut moottoriurheilusta pienestä pitäen. Hän sai kuusivuotiaana oman motocross-pyörän ja yhdeksänvuotiaana karting-auton. Hänen vanhemmillaan oli moottoriurheilukilpailujen ajanottoa tekevä yritys, ja García auttoi usein heitä kilpailutapahtumissa. Hän ajoi kuitenkin itse vain harrastuksena, kunnes alkoi 15-vuotiaana kilpailla Espanjan kartingmestaruussarjassa. Kaudella 2018 hän sijoittui sarjan Senior KZ2 -luokassa kymmenenneksi ja pääsi kokeilemaan F4-autoa. Seuraavalla kaudella hän kilpaili Espanjan Formula 4 -sarjassa, jossa voitti yhden osakilpailun ensimmäisenä naisena. Hän voitti sarjan naisten cupin, ja hänet kutsuttiin edustamaan Espanjaa FIA Motorsport Games -tapahtumassa.
Kaudeksi 2020 García valittiin yhdeksi W Series -sarjan uusista kuljettajista. Hänen oli tarkoitus ajaa lisäksi joitakin kilpailuja Formula Renault Eurocup -sarjassa. Koronaviruspandemian vuoksi W Seriesin kausi peruttiin ja Garcían talli vetäytyi Formula Renault Eurocupista, minkä seurauksena hän jäi kaudeksi ilman ajopaikkaa. Hän palasi kilpailemaan Espanjan kartingmestaruussarjaan, jossa hän sijoittui KZ-luokan kokonaispisteissä seitsemänneksi.
Hajuvesi
Tuoksuperheet
Sitrustuoksut ovat raikkaita ja ilmavia, ja niissä on vivahteita sitruunasta, bergamotista, appelsiinista, greipistä ja mandariinista. Suurin osa sitrustuoksuista on eau de Cologne -tuoksuja; parfyymeja niiden joukossa on tuskin lainkaan.
Trappin talo
Historia ja arkkitehtuuri
Talossa toimi vuodesta 1891 Heurlinska skolan -tyttökoulu, jonka Augusta Heurlin oli perustanut vuonna 1861. Koulu sai vuonna 1891 ensimmäisenä Suomessa oikeudet antaa tytöille ylioppilastutkintoon johtavaa opetusta. Se yhdistettiin vuonna 1955 Svenska flickskolanin kanssa, jolloin syntyi valtion omistama Åbo svenska flicklyceum. Sille valmistui vuonna 1966 uusi rakennus Samppalinnanmäelle. Koulutoiminta Trappin talossa päättyi.
Lappeenrannan taidemuseo
Lappeenrannan taidemuseo (vuosina 1972–2015 Etelä-Karjalan taidemuseo) on vuonna 1965 perustettu Etelä-Karjalan ja Kymenlaakson maakuntien (jotka tuolloin muodostivat yhdessä Kymen läänin) alueellinen vastuumuseo. Vastuumuseo siitä tuli vuonna 2020 uuden museolain myötä. Se toimii Lappeenrannan linnoituksessa sijaitsevissa vanhoissa tykkivarikon rakennuksissa, jotka on rakennettu vuonna 1789.
Väliletto
Saari on merkittävä uhanalaisten lintujen ja lintuyhdyskuntien pesimäpaikka sekä Perämeren merkittävimpiä linnustokohteita.
Painekyllästäminen
Kestopuu
Kestopuu on määrätyt laatuvaatimukset täyttävää painekyllästettyä puuta. KestopuuR -tavaramerkki tuotteessa takaa, että puutavarassa on käytetty vain Tukesin hyväksymiä kyllästysaineita ja että kyllästystoiminta on laadunvalvonnan alaista. Kestopuu kyllästetään kupariyhdisteillä eikä se sisällä arseenia tai kromia. Kestopuuta kyllästetään A- ja AB-luokkiin: A-luokan kestopuu merkitään kappalekohtaisesti valkoisilla merkintälipukkeilla, ja AB-luokka keltaisilla lipukkeilla. Alle 48 mm paksu kestopuu kyllästetään AB-luokkaan. Kestopuuta valmistetaan vihreänä ja ruskeana. Vihreä ja ruskea kestopuu kyllästetään samalla kyllästysaineella ja –tekniikalla. Vihreä väri on peräisin kyllästysaineiden sisältämästä kuparista. Ruskea kestopuu valmistetaan lisäämällä kyllästysaineeseen väripigmenttiä.